section_heading: Čitulja objavljena u listu "Boka"
paragraph_text: Čitulja. U Dobroti dne 1. ov. mj. poslije duge bolesti preminuo je u dubokoj starosti, u 87. godini, zaslužni patriot i vrli narodni borac kapetan Pavo Kamenarović, komendator crnogorskog Danilovog reda III. stepena, bivši načelnik Općine Dobrotske i srpski narodni zastupnik gradova Kotora, Hercegnovoga i Perasta na dalmatinskom saboru u Zadru. Bio je odličan domaći pjesnik i ljubitelj narodne knjige, dobro poznat kao čelik karakter po svoj našoj Boki. S njim je nestao jedan od pravih starih bokeljskih tipova. Neka je ovom zaslužnom starini laka gruda rogjene zemlje.